IBM

Ajalugu

Ettevõte, millest hiljem sai IBM, asutati 1896 (toona oli nimeks Tabulating Machine Company). Selle asutas Herman Hollerith Broome'i maakonnas New Yorgis. Tänapäevani teeb seal teatud töid väike harukontor. 16. juunil 1911 moodustati aktsiaselts Computing Tabulating Recording Corporation (lühidalt CTR) ning ühtlasi siseneti New Yorgi aktsiaturule. Ettevõtte toonane juht oli George Winthrop Fairchild. 1917 sai CTR-i Kanada ja hiljem ka Lõuna-Ameerika tütarettevõtete nimeks International Business Machines ehk IBM. Kogu firma sai ühtse nime alla 1924, kui firma etteotsa asus Thomas J. Watson.
Alates novembrist 1910 eksisteeris Hollerithi frantsiisettevõte ka Saksamaal, kandes nime DEHOMAG (Deutsche Hollerith-Maschinen GmbH). 1922 võttis aga nimevahetuse läbi teinud CTR üle 90% DEHOMAG-ist, mis oli aastatel 1914–1923 Saksamaal valitsenud inflatsiooni tõttu sattunud võlglaste nimekirja (litsentsitasu maksmata jätmise pärast). 1949 muutus lõpuks ka DEHOMAGi nimi – selleks sai IBM Germany.
IBM-i ajaloos on oluline roll ettevõtete omandamisel ja spin-off-ettevõtete käivitamisel. Kõige tuntumate hulgas on näiteks German SAP asutamine 1972. aastal viie endise IBM-i inseneri poolt. Hiinlaste Lenovo saavutas maailmakuulsuse pärast IBM-i ThinkPadi brändi ülesostmist 2005. aastal.

Korporatiivne disaini programm

1950. aastate keskpaigaks oli Thomas J. Watson Jr. rabatud, kui halvasti IBM oma disainiga toime tuli. Ta palkas disainikonsultandi Eliot Noyesi, et ta vaataks üle ametliku CDP loomingu, ja andis Noyesile ülesande luua järjepidev (terviklik), maailmataseme väljanägemine ning õhkkond IBM-is. Järgmise kahe aastakümne jooksul palkas Noyes hulga mõjukaid arhitekte, disainereid ja kunstnikke, et disaindida IBM-i tooteid, struktuuri, väljapanekuid ja graafikat.

Pooljuhtide disain ja tootmine

Peaaegu kõik viimase põlvkonna mängukonsoolid kasutavad IBM-is välja töötatud mikroprotsessorit. Xbox 360 sisaldab PowerPC kolmetuumalist protsessorit, mille IBM disainis ja tootis pea 24 kuud. Sony PlayStation 3 funktsioonide Cell BE mikroprotsessor kavandati ühiselt IBM-i, Toshiba ja Sony koostöös. Nintendo seitsmenda põlvkonna mängukonsool, Wii, omab IBM-i kiipi koodnimega Broadway. Vanem Nintendo GameCube kasutab Gekko protsessorit, mille väljatöötaja oli samuti IBM.
Mais 2002 loodi IBM-i ja aktsiaseltsi Butterfly.net koostöös ühine andmetöötlusvõrgustik Butterfly Grid veebipõhiste mängude turustamiseks. Märtsis 2006 kuulutas IBM välja erinõusoleku Hoplon Infotainmentiga, Online Game Service Incorporate'ga (OGSI) ja RenderRocketiga, et tagada suure nõudluse tõttu sisuhalduse ja serveri ressursse.

IBM Redbooks

Redbooks Redbooks on avalikult kättesaadav online-raamatute kogu IBM-i toodete kohta. Raamatutes kirjeldatakse toodete omadusi, jagatakse praktilisi kogemusi, käske ja keelde, jättes kõrvale müügisurve.

Siseprogrammid

Extreme Blue on algatus, mis kasutab IBM-i kogenud insenere ja andekaid ärijuhte, et arendada kõrgväärtuslikku tehnoloogiat. Projekti eesmärk on analüüsida uute ettevõtete vajadusi ja tehnoloogiat, mis neid lahendavad. Need projektid seisnevad põhiliselt kiirete prototüüpide ehitamisses, kõrgtaseme tarkvaras ja riistvaras.
Mais 2007 tutvustas IBM projekti Big Green, mille eesmärk oli suunata 1 miljard dollarit kogu ettevõtte energiatõhususe suurendamiseks.
Novembris 2008 käis IBM tegevdirektor Sam Palmisano USA Välissuhete Nõukogu (CFR) kõne ajal välja uue idee ehitada "targem planeet". Lisaks on projektil oma blogi.

Ettevõtte kultuur

IBM-i hüüdnimi on inglise keeles Big Blue (Suur Sinine). On mitmeid teooriaid seletamaks ettevõtte nime päritolu. Üks teooria, mida IBM-is töötanud inimesed toetavad, on see, et IBM-i esindajad ise lõid sellise termini 1960. aastatel, viidates IBM-i sinistele suurarvutitele, mida ehitati 1960. ja 1970. aastatel. Inglise keeles True Blue (tõeline sinine) oli termin, millega kirjeldati lojaalset IBM-i klienti. Teine teooria väidab, et ingliskeelne väljend Big Blue viitab lihtsalt firma logole. Kolmas teooria väidab, et Big Blue viitab ettevõtte töötajate riietusele, milleks oli valge särk ja sinine ülikond, mida kästi paljudel IBM-i töötajatel kanda. Igal juhul IBM-i klaviatuurid, kirjutusmasinad ja mõned muud seadmed kannavad märksõna Big Blue, kuna Enter-klahv ja reavahetusklahv on vastavalt sinised. Alates 1947. aastast on ka IBM kasutanud siniseid logosid, mistõttu sinine värv on ettevõtte disainielement ja selgitab veelgi paremini väljendi Big Blue kasutust.

Müük

IBM-i on tihti kirjeldatud nii, nagu omaks ta müügikeskset või müügile orienteeritud ärikultuuri. Traditsiooniliselt on paljud IBM-i juhatajad ja peadirektorid valitud müügipersonali seast. Näiteks praegune tegevdirektor Samuel J. Palmisano oli alguses ettevõttes tööl müügimehena. Müügimehi on tihti värvatud otse kesk- ja tippjuhtkonda tegelema ettevõttele oluliste klientidega.

Vormiriietus

Tume või hall ülikond, valge särk ja siiras lips oli IBM töötajate üldiseks vormiriietuseks 20. sajandil. 1990-ndatel IBM-i juhtkonna ümberkujundamise käigus leevendas tegevdirektor Louis V. Gerstner jun selliseid piiranguid, ühtlustades riietus- ja käitumistavasid, et IBM-i töötajad sarnaneksid teiste suurte tehnoloogiaettevõtete töötajatega. Sellest ajast on IBM töötajate riietus vabaaja-äri stiilis, kuigi tööandjad, kes peavad klientidega koosolekuid, kannavad tihti formaalsemat riietust.

Inimressursid

2010. aastal andis ettevõte tööd umbes 105 000 töötajale Ameerika Ühendriikides. 2003. aastal oli see arv vaid 30 000.
Teiselt poolt annab ettevõte ka Indias tööd 75 000 töötajale, 2003. aastal oli seal 9000 töötajat.

Ettevõtte väärtused

2003 tuli IBM välja ideega kirjutada ambitsioonikas projekt firma väärtuste kohta. Selleks kasutati parvtehnoloogiat, mida ettevõte kasutas kolme päeva jooksul interneti põhiselt 50 000 töötajaga online diskusioonide pidamiseks ja peamiste äriküsimuste lahendamiseks. Arutelud analüüsiti keerulise tekstianalüüsi programmiga (eClassifier), et saada kätte online kommentaarid teemade kaupa. Tulemusena uuendati ettevõtte väärtusi kolmel põhisuunal: kaasaegne äri, turu ja töötajate arvamus: "Pühendumus iga kliendi eduks", "Innovatsioon on oluline meie ettevõttele ja maailmale", "Usaldus personaalne vastutus igal suhtlusel".
2004 tehti järjekordne parvküsitlus 52 000 töötaja seas 72 tunni jooksul. Keskenduti võimalike ideede leidmisele, et ellu viia varem valitud väärtusi. Välja oli arenemas uut tüüpi küsitluste sari, mis võimaldas IBM-il võtmeideid valida ja ettevõtte väärtusi toetada.
IBM alustas teist küsitlussessiooni, mille nimi oli InnovationJam 2008. See küsitlus algas 5. oktoobril kell 6.00 USA aja järgi ja kestis 72 tundi kuni 8. oktoobrini. Erinevalt varasematest küsitlustest osalesid InnovationJam 2008-l sajad IBM-i kliendid, äripartnerid ja akadeemiad üle kogu maa ning ka IBM-i enda töötajad.

Logod

Enne 1970. aastaid kavandatud logode suured värvitud alad jäid trükkimisel selle aja paljundusmasinate tehnilise küündimatuse tõttu ebakvaliteetsed. Seetõttu hakkas ettevõte eelistama logosid, millel sellised alad puuduvad. 1972. aasta IBM-i logo on näide sellest tendentsist. 1980. aastate keskpaigast selline tehniline piirang kadus, kuna hakati kasutama digitaalseid paljundusmasinaid.

Ettevõtte peakorter

IBM-i peakorterite kompleks asub Armonki linnas North Castle'is New Yorgi osariigis Ameerika Ühendriikides. Kolmekorruselise hoone pindala on 26 300 m² ja see asub 100 000 m² suurusel maa-alal.